recursal/SuperWikiNEXT-32B huggingface dataset:
**হাসান ইবনে হাসান** (আরবি: ٱلْحَسَن ٱبْن ٱلْحَسَن‎‎), **হাসান মুসান্না** (আরবি: ٱلْحَسَن ٱلْمُثَنَّىٰ‎‎) নামে অধিক পরচিত, মুহাম্মাদের প্রপৌত্র ছিলেন।

প্রাথমিক জীবন
-------------

তার পিতা ছিলেন হাসান ইবনে আলী। তার মাতা ছিলেন খাওলাহ বিনতে মানযুর ইবনে জাবান ইবনে সাইয়ার ফাযারি। হাসান মুসান্না কারবালার ময়দানে উপস্থিত ছিলেন। আহমাদ ইবনে ইব্রাহিম হাসানী, আবু মিখনাফ থেকে উদ্ধৃত একটি রেওয়ায়েতে বলেন যে, তখন তার বয়স ছিল উনিশ বা বিশ।

আশুরার দিনে তিনি হোসাইনের পাশে সাহসিকতার সাথে লড়াই করেন এবং আহত ও বন্দী হন। তার মামা আসমা বিন খারিজাহ ফাযারি তাকে রক্ষা করেন। তিনি কুফায় অসুস্থতার দিনগুলো পার করেন; এবং সুস্থ হয়ে তিনি মদিনায় ফিরে আসেন।

হাসান মুসান্নাকে তার চাচা হোসাইন ইবনে আলী বিয়ে করার জন্য নিজের দুই কন্যা সুকাইনা ও ফাতিমাকে বেছে নেয়ার জন্য প্রস্তাব দিয়েছিলেন। হাসান অত্যন্ত লাজুক স্বভাবের ছিলেন। তিনি ফাতিমাকে বেছে নিয়েছিলেন, কারণ তার সাথে তার দাদী ফাতিমাতুজ জাহরার অনেক মিল ছিল।

সন্তানাদি
---------

সাইয়েদ ইবনে তাউস হাসান বিন হাসানসহ ইমাম হাসানের আরো কিছু সন্তানের যোগ্যতা ও আভিজাত্য সম্পর্কে লিখেন যে, এরা এমন লোক যাদের মর্যাদা ও যোগ্যতা সকল মুসলমান স্বীকার করেন।[]

হাসান এবং হোসাইনের বংশধরের তালিকা সম্পর্কে আলী রেজা থেকে বর্ণিত একটি বর্ণনার অংশ অনুসারে অনুমান করা হয় যে, হাসান মুসান্নার অনেক সন্তান ছিল। ইমাম হাসানের বংশধর তার এবং তার আরেক ভাই যায়েদের মাধ্যমে অব্যাহত ছিল। এই রেওয়ায়েতে বর্ণিত হয়েছে: "হাসান বিন আলীর বংশধর তার দুই পুত্র জায়েদ এবং হাসানের মাধ্যমে অব্যাহত ছিল। যায়েদের একটি পুত্র ছিল যার নাম ছিল হাসান । এছাড়াও, হাসান মুসান্নার আবদুল্লাহ কামিল, ইব্রাহিম গামর এবং ফাতিমা বিনতে হোসাইন থেকে হাসান মুসাল্লাস নামে পুত্রসন্তান ছিল। আর উম্মে ওয়ালাদ থেকে জাফর ও দাউদ; রামলা বিনতে সাঈদ বিন যায়িদ থেকে মুহাম্মদ; যিনি হাসানের তৃতীয় প্রজন্মকে অব্যাহত রেখেছেন।"

তথ্যসূত্র
---------

1. ↑  Hasan ibn Hasan, the memorial of Imam hawzah.net Retrieved 9 Oct 2018
2. ↑  Ashura mehrnews.com Retrieved 9 Oct 2018
3. ↑  Hasan Muthana  ওয়েব্যাক মেশিনে আর্কাইভকৃত ১১ জানুয়ারি ২০২২ তারিখে ghadeer.org Retrieved 11 Oct 2018
4. ↑  The daughter of Imam Hussain islamicblessings.com Retrieved 11 Oct 2018
5. ↑  The marriage of Hasan al-Muthanna mehrnews.com Retrieved 11 Oct 2018
6. ↑  Ṭabarī, Tārīkh al-umam, vol. 5, p. 469.
7. ↑  Ḥasanī, al-Maṣābih, p. 379; Mufīd, al-Irshād, vol. 2, p. 25.
8. ↑  The issue of Hasan al-Muthanna's marriage to Imam Hussain's daughter mehrnews.com Retrieved 11 Oct 2018
9. ↑  "Ibn Babawayh%28I%29"। ডিওআই:10.1163/1573-3912\_islam\_com\_0318।
{\displaystyle {\overline {BD}}\perp {\overline {AC}},{\overline {EF}}\perp {\overline {BC}}} {\displaystyle \Rightarrow |{\overline {AF}}|=|{\overline {FD}}|}
কোন চতুর্ভুজের শীর্ষ বিন্দু চারটি একটি বৃত্তের পরিধির উপর অবস্থান করলে চতুর্ভুজটিকে বৃত্তীয় চতুর্ভুজ বলা হয়। আবার চতুর্ভুজ কর্ণদ্বয় পরস্পর লম্ব হলে এটি হবে লম্বকর্ণ চতুর্ভুজ। এখন একটি বৃত্তীয় চতুর্ভুজ লম্বকর্ণ চতুর্ভুজ হলে অর্থাৎ বৃত্তের অন্তস্থ কোন চতুর্ভুজের কর্ণদ্বয় পরস্পরের লম্ব হলে কর্ণদ্বয়ের ছেদবিন্দু থেকে চতুর্ভুজটির যেকোন বাহুর উপর অঙ্কিত লম্বটি সর্বদা ঐ বাহুর বিপরীত বাহুকে সমদ্বিখণ্ডিত করবে। এটিই **ব্রহ্মগুপ্তের উপপাদ্য** যা প্রাচীন ভারতীয় গণিতবিদ ও জ্যোতির্বিজ্ঞানী ব্রহ্মগুপ্তের (৫৯৮-৬৬৮)নামানুসারে নামকরণ করা হয়েছে।

আরও ভালোভাবে বোঝার জন্য বৃত্তের পরিধিস্থ *A*, *B*, *C* এবং *D* বিন্দু চারটি বিবেচনা করা যাক যেখানে *AC* ও *BD* রেখা দুটি পরস্পরের লম্ব এবং এদের ছেদবিন্দু *M* দ্বারা সূচিত। *M* বিন্দুটি থেকে *BC* রেখাংশের উপর *EM* লম্বটি টানা হল যা *BC* কে *E* বিন্দুতে ছেদ করে। *EM* এর বর্ধিতাংশ *MF* টানা যাক যা আবার *AD* কে *F* বিন্দুতে ছেদ করে। তাহলে ব্রহ্মগুপ্তের উপপাদ্যের বর্ণনা অনুসারে *F* হল *AD* এর মধ্যবিন্দু।

প্রমাণ
------

ব্রহ্মগুপ্তের উপপাদ্যের প্রমাণ।
আমাদের প্রমাণ করতে হবে যে, *AF* = *FD* । *AF* এবং *FD* উভয়ই যে আদতে *FM* এর সমান আমরা এখন সেটা প্রমাণ করব।

যেহেতু *∠CBD* এবং *∠CAD* দুটি কোণই একই বৃত্তের অন্তর্লিখিত কোণ এবং উভয়ই একই চাপের উপর অবস্থিত তাই এরা পরস্পর সমান।

*∠CBD* = *∠CAD* - - - - - (i)
যেহেতু *BCM* সমকোণী ত্রিভুজে কোণ *∠BMC* এক সমকোণ সুতরাং 

*∠CBD* + *∠BCM* = *১ সমকোণ* - - - - - (ii)
একইভাবে *MEC* ত্রিভুজের ক্ষেত্রেও কোণ *∠MEC* এক সমকোণ। সুতরাং 

*∠CME* + *∠BCM* = *১ সমকোণ* - - - - - (iii)
অতএব (ii) এবং (iii) নং থেকে পাই—

*∠CBD* + *∠BCM* = *∠CME* + *∠BCM* = *১ সমকোণ*
বা, *∠CBD* = *∠CME* - - - - - (iv)
আবার *∠CME* ও *∠AMF* পরস্পরের বিপ্রতীপ কোণ হওয়ায় এরা পরস্পরের সমান।

*∠CME* = *∠AMF* - - - - - (v)
সুতরাং (i), (iv) এবং (v) নং সমীকরণ থেকে পাই—

*∠CBD* = *∠CAD* = *∠CME* = *∠AMF*
বা, *∠CAD* = *∠AMF*
বা, *∠MAF* = *∠AMF*
তাহলে দেখা যাচ্ছে যে, *AFM* ত্রিভুজটি সমদ্বিবাহু। ফলে *AF* ও *FM* বাহু দুটি পরস্পর সমান।

*AF* = *FM*
একইভাবে দেখানো যায় যে, *∠FDM*, *∠BCM*, *∠BME* এবং *∠DMF* কোণ চারটি পরস্পর সমান। ফলে *DFM* ত্রিভুজটিও সমদ্বিবাহু ত্রিভুজ। যার দরুন *FD* ও *FM* বাহু দুটি পরস্পরের সমান।

*FD* = *FM*
সুতরাং আমরা পাচ্ছি—

*AF* = *FD* = *FM*
যা ব্রহ্মগুপ্তের উপপাদ্যে বলা হয়েছে।

তথ্যসূত্র
---------

1. ↑  Michael John Bradley (2006). *The Birth of Mathematics: Ancient Times to 1300*. Publisher Infobase Publishing. আইএসবিএন ০৮১৬০৫৪২৩১. Page 70, 85.
2. ↑  Coxeter, H. S. M.; Greitzer, S. L.: *Geometry Revisited*. Washington, DC: Math. Assoc. Amer. p. 59, 1967

বহিঃসংযোগ
---------

* Brahmagupta's Theorem at cut-the-knot
* এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Brahmagupta's theorem"।
* Amelia Rector's YouTube video
ভারতীয় গণিতবিদ ব্রহ্মগুপ্ত নিম্নোক্ত ম্যাট্রিক্সটি প্রদান করেছেন:

{\displaystyle B(x,y)={\begin{bmatrix}x&y\\\pm ty&\pm x\end{bmatrix}}}
যা নিম্নোক্ত সমীকরণের জন্য সন্তোষজনক:

{\displaystyle B(x\_{1},y\_{1})B(x\_{2},y\_{2})=B(x\_{1}x\_{2}\pm ty\_{1}y\_{2},x\_{1}y\_{2}\pm y\_{1}x\_{2}).\,}
ম্যাট্রিক্সটির ঘাতসমূহ নিম্নোক্তভাবে সংজ্ঞায়িত—

{\displaystyle B^{n}={\begin{bmatrix}x&y\\ty&x\end{bmatrix}}^{n}={\begin{bmatrix}x\_{n}&y\_{n}\\ty\_{n}&x\_{n}\end{bmatrix}}\equiv B\_{n}}
এখানে {\displaystyle \ x\_{n}} এবং {\displaystyle \ y\_{n}} কে ব্রহ্মগুপ্ত বহুপদী বলা হয়। ব্রহ্মগুপ্ত ম্যাট্রিক্সকে ঋণাত্মক সংখ্যা পূর্ণ সংখ্যায় সম্প্রসারিত করা যেতে পারে:

{\displaystyle B^{-n}={\begin{bmatrix}x&y\\ty&x\end{bmatrix}}^{-n}={\begin{bmatrix}x\_{-n}&y\_{-n}\\ty\_{-n}&x\_{-n}\end{bmatrix}}\equiv B\_{-n}}

ধর্ম
----

ব্রহ্মগুপ্ত ম্যাট্রিক্স থেকে হোমোজেনাস শ্রেণির বহুপদীসমূহ পাওয়া যায় যদের মধ্যে রয়েছে ফিবোনাচ্চি, লুকাস ও পেল ধারা। উপরন্তু ফিবোনাচ্চি এবং লুকাস-পেল বহুপদীও এর অন্তর্ভুক্ত।

প্রয়োগ
-------

তথ্যসূত্র
---------

1. ↑  "The Brahmagupta polynomials" (পিডিএফ)। *Suryanarayanan*। The Fibonacci Quarterly। সংগ্রহের তারিখ ৩ নভেম্বর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Eric Weisstein. *Brahmagupta Matrix*, MathWorld, 1999.
* Weisstein, Eric W. (২০০৩)। *CRC Concise Encyclopedia of Mathematics*। Florida: CRC Press। পৃষ্ঠা 282। আইএসবিএন 1-58488-347-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ম্খ্যেন-রাব-কুন-ব্জাং
**ম্খ্যেন-রাব-কুন-ব্জাং** (তিব্বতি: མཁྱེན་རབ་ཀུན་བཟང, ওয়াইলি: *mkhyen rab kun bzang*) (জন্ম-১৮৯৭) একজন তিব্বতী প্রকৌশলী ও রাজনীতিবিদ ছিলেন।

সংক্ষিপ্ত জীবনী
---------------

ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে ব্যাং-ঙ্গোস-পা-রিন-স্গাং (ওয়াইলি: *byang ngos pa rin sgang*), দ্বাং-'দুস-নোর-বু (ওয়াইলি: *dbang 'dus nor bu*), ম্খ্যেন-রাব-কুন-ব্জাং এবং ব্সোদ-নাম্স-স্গোম-পো-গো-খার-বা (ওয়াইলি: *bsod nams sgom po go khar ba*) নামক চারজন তিব্বতীকে ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তারা ইংল্যান্ড পৌছে হেথেন্ডের মিলিটারি অ্যাকাডেমী এবং রাগবি স্কুলে শিক্ষালাভের উদ্দেশ্যে ভর্তি হন। এরপর তিনি গ্রিমেথর্প এবং ক্যাম্বোর্নের খনিতে খনি প্রকৌশলবিদ্যা সম্বন্ধে দশ মাস ধরে প্রশিক্ষণ নিয়ে ১৯১৬ খ্রিষ্টাব্দে তিব্বত ফিরে যান। তিব্বতের বিভিন্ন অঞ্চলে সোনা এবং অন্যান্য খনিজ দ্রব্য অনুসন্ধানের পর ১৯১৯ খ্রিষ্টাব্দের ডিসেম্বরে দক্ষিণ ভারতের মহীশূর অঞ্চলের কোলার স্বর্ণখনি অঞ্চলে শিক্ষালাভের উদ্দেশ্যে যাত্রা করেন। ১৯২২ খ্রিষ্টাব্দে তিনি স্যার হেনরী হুবার্ট হেডেন নামক এক ব্রিটিশের সাথে তিব্বতে সোনার অনুসন্ধান শুরু করেন।. এরপর তিনি ত্রয়োদশ দলাই লামার ব্যক্তিগত সহায়ক হিসেবে দায়িত্ব লাভ করেন এবং ১৯২৩ খ্রিষ্টাব্দে তিনি লাসা শহরের প্রধান পুলিস আধিকারিকের দায়িত্ব লাভ করেন, যদিও পরবর্তীকালে তাকে কার্যক্ষেত্রে অবনতি ঘটিয়ে রুদোক অঞ্চলে পাঠিয়ে দেওয়া হয়। ১৯৩০ খ্রিষ্টাব্দে রুদোক অঞ্চলের প্রতিনিধিত্ব করতে তাকে লাসা শহরে ডেকে পাঠানো হয় এবং পোতালা প্রাসাদ ও নোরবুলিংকা প্রাসাদের সংরক্ষণের দায়িত্ব দেওয়া হয়।

তথ্যসূত্র
---------


উইকিমিডিয়া কমন্সে **ম্খ্যেন-রাব-কুন-ব্জাং** সংক্রান্ত মিডিয়া রয়েছে।

1. ↑  Harris, Clare & Tsering Shakya (2003) *Seeing Lhasa: British depictions of the Tibetan capital 1936-1947*, আইএসবিএন ৯৭৮-১৯৩২৪৭৬০৪০, p. 40 }}
2. ↑  K. Dhondup, *The Thirteenth Dalai Lama's Experiment in Modern Education*, *The Tibet Journal*, 1984, 9 (3): 38-58, Library of Tibetan Works & Archives, p. 47
3. ↑  Alastair Lamb, *Tibet, China & India, 1914-1950: a history of imperial diplomacy*, Roxford Books, 1989, p. 135
4. 1 2  Tibet Album, British photography in Central Tibet 1920-1950, Mondo Biography
5. ↑  (ইংরেজি) Tsepon W. D. Shakabpa, *Tibet: A Political History*, Yale University Press, 1967, 369 p. 249
নয়া রায়পুর
**রায়পুর জেলা** ভারতের ছত্তীসগঢ় রাজ্যের একটি জেলা। রায়পুর শহরে জেলা প্রশাসনের সদর দপ্তর অবস্থিত। জেলাটি খনিজ সম্পদে সমৃদ্ধ। অনেক বন্যপ্রাণ অভয়ারণ্য এবং দর্শনীয় স্থান আছে এই জেলাতে। জেলার জনসংখ্যা ৪০ লক্ষ।

২০১১ সালের হিসাবে এটি ছত্তীসগঢ়ে সবচেয়ে বেশি জনসংখ্যাযুক্ত জেলা (২১ টির মধ্যে)।

ইতিহাস
------

রায়পুর জেলা একসময়ে দক্ষিণ কোসালের অংশ ছিল এবং মৌর্য সাম্রাজ্যের অন্তর্গত ছিল। রায়পুর শহরটি হাইতি রাজাদের রাজধানী ছিল, দীর্ঘদিন ধরে তারা ছত্তিশগড়ের ঐতিহ্যগত দুর্গ নিয়ন্ত্রণ করেছিল। রায়পুর শহরটি ৯ শতকের পর থেকেই বিদ্যমান, শহরটির দক্ষিণ অংশে পুরাতন স্থান এবং দুর্গগুলির ধ্বংসাবশেষ দেখা যায়। দ্বিতীয় পর্যায়ে খ্রিস্টপূর্ব তৃতীয় শতাব্দী পর্যন্ত সাতবাহন রাজারা এই অংশটি শাসন করেছিলেন।

ভৌগোলিক অবস্থান
---------------

জেলাটি ২২°৩৩' উত্তর থেকে ২১°১৪' উত্তর অক্ষাংশ এবং ৮২°৬' পূর্ব থেকে ৮১°৩৮' পূর্ব দ্রাঘিমাংশের মধ্যে অবস্থিত। এটি উত্তরে মহানদী উপত্যকা এবং দক্ষিণ ও পূর্বের সীমান্তবর্তী অংশে পাহাড় অবস্থিত। সুতরাং, জেলাটি দুটি প্রধান ভূমিরূপে বিভক্ত: ছত্তীসগঢ় সমভূমি এবং পাহাড়ী এলাকা।

রায়পুর জেলার উত্তরে বিলাসপুর জেলা। দক্ষিণে ধামতড়ি জেলা ও গরিবান্দ জেলা। পূর্ব দিকে মহাসমুন্ড জেলা এবং পশ্চিমে দুর্গ জেলা।

মহানদী এই জেলার প্রধান নদী।

### জলবায়ু

বিভাগ
-----

রায়পুর জেলা প্রশাসকীয়ভাবে ১৩ টি তহসিল এবং ১৫ রাজস্ব ব্লকে বিভক্ত। এতে দুটি লোকসভা কেন্দ্র (রায়পুর ও মহাসমুন্ড) এবং ১৩ টি বিধানসভা (ছত্তিশগড় বিধানসভা) নির্বাচনী এলাকা রয়েছে। এই অঞ্চলের প্রধান ফসল ধান। এই জেলায় ৫০ টিরও বেশি বড় ও মাঝারী ধরনের শিল্প রয়েছে, যা ১০,০০০ এরও বেশি লোককে চাকরি দিয়েছে।

জনসংখ্যার উপাত্ত
----------------

২০১১ সালের আদমশুমারি অনুসারে রায়পুর জেলার জনসংখ্যা ৪০,৬২,১৬০ জন, যা প্রায় লাইবেরিয়া বা মার্কিন যুক্তরাষ্ট্রের অরেগন রাজ্যের জনসংখ্যার সমান। এটি জনসংখ্যার হিসাবে ভারতের জেলাগুলির মধ্যে ৫৩ তম স্থান অধিকার করেছে (মোট ৬৪০ টির মধ্যে)। জেলার জনসংখ্যা ঘনত্ব হল প্রতি বর্গ কিলোমিটারে ৩১০ জন (৮০০/বর্গ মাইল) অধিবাসী। ২০০১-২০১১ দশকে তার জনসংখ্যা বৃদ্ধির হার ছিল ৩৪.৬৫%। প্রতি ১০০০ জন পুরুষের বিপরীতে রায়পুর জেলায় ৯৮৩ জন নারী রয়েছেন এবং জেলার শিক্ষার হার হল ৭৬.৪৩%।

### ভাষাসমূহ

অঞ্চলে উপজাতির উপর নির্ভর করে জেলার ভাষাগুলি হল হিন্দী বা ছত্তিশগড়ী ভাষার অনুষঙ্গী উপভাষা হাল্বী, গোন্ডি, ভুঞ্জিয়া। প্রায় ৭,০০০ জন ভুঞ্জিয়া আদিবাসী দ্বারা কথিত ভুঞ্জিয়া।

তথ্যসূত্র
---------

1. 1 2 3 4 5 6 7  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
2. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Liberia 3,786,764 July 2011 est.
3. ↑  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Oregon 3,831,074
4. ↑  M. Paul Lewis, সম্পাদক (২০০৯)। "Bhunjia: A language of India"। *Ethnologue: Languages of the World* (16th সংস্করণ)। Dallas, Texas: SIL International। সংগ্রহের তারিখ ২০১১-০৯-৩০।

বহিঃসংযোগ
---------
মৌসুম নিবন্ধের সাথে বিভ্রান্ত হবেন না।
**মৌসুম** বৎসরের একটি নির্দিষ্ট সময়কাল বা বছরের একটি অংশবিশেষ যখন কোন ধরনের খেলা অনুষ্ঠিত হয়। এ সময়কালে ক্রীড়াজগতে স্থান নির্ধারণ করা হয় কিংবা কোন দলকে প্রতিযোগিতায় অংশগ্রহণের জন্য যোগ্যতা অর্জন অথবা অংশগ্রহণের জন্য অনুমতি প্রদান করা হয়। এছাড়াও, এ সময়কালে কোন দলের সামগ্রিক ফলাফল ও মানদণ্ড তুলে ধরা হয়। পাশাপাশি কোন খেলোয়াড়ের ব্যক্তিগত ক্রীড়াশৈলী উপস্থাপন অথবা দলের ক্রীড়া মৌসুমের সাথে অন্য মৌসুমের তুলনামূলক চিত্র উপস্থাপন করা হয়। উদাহরণস্বরূপ: ২০১৩-১৪ মৌসুমে আন্তর্জাতিক ক্রিকেট খেলা ও প্রতিযোগিতা সেপ্টেম্বর, ২০১৩ থেকে মার্চ, ২০১৪ সাল পর্যন্ত চলবে।

ক্রিকেট মৌসুম সাধারণতঃ গ্রীষ্মকালে অনুষ্ঠিত খেলাগুলোর ক্ষেত্রে ব্যবহার করা হয়ে থাকে। তারপরও উত্তর গোলার্ধের দেশগুলোয় পুরো মৌসুমকে (যেমন: ২০১৪ মৌসুম) এবং দক্ষিণ গোলার্ধের দেশগুলোয় দুই বছরের মেয়াদকালে (যেমন: ২০১৪-১৫ মৌসুম) ব্যবহৃত হয়।

মৌসুম চারটি অংশ নিয়ে গঠিত। সেগুলো হলো -

* প্রাক-মৌসুম - এ সময়ে দলগুলো প্রায়শইঃ প্রদর্শনীমূলক ক্রীড়ায় অংশ নিয়ে থাকে।
* নিয়মিত মৌসুম - অধিকাংশ খেলাই যখন অনুষ্ঠিত হয়।
* মৌসুম পরবর্তী (বা যোগ্যতা নির্ধারণ) - মৌসুমের পরবর্তী সময়কালে যখন কোন দল প্রতিযোগিতায় জয়লাভ করে।
* মৌসুমের বাইরে - কোন মৌসুম শুরুর পূর্বেকার সময়। এ সময়ে দলগুলো পরবর্তী মৌসুমের জন্য দলকে প্রস্তুত রাখে।

তথ্যসূত্র
---------

1. ↑  ""Future Tours Programme"" (পিডিএফ)। ১২ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৩১ জানুয়ারি ২০১৪।

আরও দেখুন
---------

* ক্রিকেট
* ফুটবল (সকার)
* ২০১৪-১৫ আন্তর্জাতিক ক্রিকেট
* জিম্বাবুয়ে জাতীয় ক্রিকেট দলের অধিনায়কদের তালিকা
**প্যারাউট পলি নাথান** নিউজিল্যান্ডের মাওরি আদিবাসী মহিলা, শিক্ষক ও তাঁতশিল্পী। তিনি একইসাথে *টাইনুই* ও *টে রারাওয়া* নামক মাওরি উপজাতীর সদস্য। ২০১৬ সালে রানী ব্রিটিশ রানী দ্বিতীয় এলিজাবেথের জন্মদিন উপলক্ষে নিউজিল্যান্ড সরকার মাওরি আদিবাসীদের জন্য সামাজিক ও জনহিতকর কাজ, এবং শিক্ষাক্ষেত্রে অবদানের জন্য তাকে দেশটির বেসামরিক সম্মাননা *কুইন্স সার্ভিসেস মেডেল* প্রদান করে।

জীবনী
-----

### শিক্ষকতা

প্যারাউট নাথান ১৯৯৪ সালে নিউজিল্যান্ডের হ্যামিল্টনের অয়াইকাটো বিশ্ববিদ্যালয় হতে শিক্ষকতা বিষয়ে ডিপ্লোমা অর্জন করেন। তিনি তার কর্মজীবনের বেশিরভাগ সময় নিউজিল্যান্ডের উত্তর দ্বীপের নর্থল্যান্ড অঞ্চলে সুদূর উত্তর প্রান্তে মাওরি ভাষার শিক্ষক হিসেবে অতিবাহিত করেছেন। তিনি আহিপারা বিদ্যালয় ও কাইটাইয়া কলেজে অধ্যাপনা করেছেন, ১৯৮৫ হতে ২০০৩ সালে অবসর গ্রহণের আগ পর্যন্ত তিনি কাইটাইয়া কলেজে মাওরি ভাষা ও সাহিত্য বিভাগের প্রধান ছিলেন। মাধ্যমিক বিদ্যালয়ের মাওরি শিক্ষকদের দল *টে রিও ও টে টি টোকেরাও*-এর হয়ে মাওরি ভাষা শিক্ষার প্রসারে ও সমর্থনে তিনি তার অঞ্চলের অনেক স্কুল পরিদর্শন করেছিলেন। কাইটাইয়া কলেজে তিনি মাওরি উপজাতীয় 'কাপা হাকা' ও ভাষণ প্রতিযোগিতার আয়োজন করেছিলেন এবং ১৯৮০ এর দশক হতে বার্ষিক ফার নর্থ স্কুল মাল্টি-কালচারাল ফেস্টিভাল প্রতিষ্ঠা করেছিলেন।

### বুনন কার্য

প্যারাউট নাথান ১৯৬০-এর দশক হতে তাঁতের কাজ শুরু করেন। তিনি তার 'খালা' ফ্লোরি বার্ঘানের কাছে তাঁতের কাজ শিখেছিলেন। ২০০৩ সালে শিক্ষকতা হতে অবসরের পরে তিনি আহিপারা'র রোমা মারায়ে নামক স্থানে মাসিক কর্মশালা পরিচালনার মাধ্যমে বুননকার্যে আর ভালভাবে যুক্ত হন। ২০০৯ সালে তিনি মাওরিদের ঐতিহ্যবাহী তাঁত শিল্পের প্রচারের জন্য টে ওয়েয়ার হুইরি টিও নামে একটি তাঁত গ্যালারী প্রতিষ্ঠা করেন এবং অহিপাড়াতে একটি জাতীয় মাওরি বুননশিল্পের প্রদর্শনী আয়োজন করেছিলেন। ২০১৫ সালে তিনি ক্রিয়েটিভ নিউজিল্যান্ডের টে ওয়াকা টোই তাহুঙ্গা রারাঙ্গা (কিং ইহাকা) পুরস্কার পেয়েছিলেন।

তথ্যসূত্র
---------

1. 1 2 3  "Honour for a 'weaver of people'"। *দ্য নিউজিল্যান্ড হ্যারাল্ড* (ইংরেজি ভাষায়)। ২০১৬-০৬-০৬। সংগ্রহের তারিখ ২০২০-১০-২১।
2. ↑  "Māori recognised in Queen's 90th Birthday Honours list"। *Māori Television* (ইংরেজি ভাষায়)। ২০১৬-০৬-০৬। সংগ্রহের তারিখ ২০২০-১০-২১।
3. ↑  "Alumni honours – Alumni @ Waikato: University of Waikato"। *alumni.waikato.ac.nz*। ২০১৯-০৮-১১ তারিখে মূল থেকে আর্কাইভ করা। সংগ্রহের তারিখ ২০১৯-০৮-১১।

প্রবেশদ্বার: জীবনীউইকিপিডিয়ার সহপ্রকল্পে **প্যারাউট নাথান**:উইকিউপাত্ত হতে **উপাত্ত**
***প্যানডেমিক! কোভিড-১৯ শেকস দ্য ওয়ার্ল্ড*** (অনু. মহামারী! বিশ্ব কাপালো কোভিড-১৯) ২০২০ সালে প্রকাশিত স্লোভেনীয় দার্শনিক স্লাভয় ঝিঝেকের একটি বই। এই বইয়ে তিনি দাবি করেন, কোভিড-১৯-এর কারণে বৈশ্বিক বিপর্যয় এড়াতে হলে বিশ্বকে একটি 'নতুন ধরনের...কমিউনিজম" বা হালকাভাবে সংজ্ঞায়িত করলে একটি "বিশ্বব্যাপী সংস্থার" নির্মাণ করতে হবে যা "বিশ্বব্যাপী স্বাস্থ্যসেবা নেটওয়ার্ক" তৈরি সহ "অর্থনীতিকে নিয়ন্ত্রণ এবং আয়ত্তে রাখতে পারে"। উভয়ই "বাজার ব্যবস্থা" থেকে দূরে সরে যাওয়ার একটি সাধারণ প্রবণতা দ্বারা চিহ্নিত করা হয়েছে।[] ঝিঝেক জোর দিয়ে বলেছেন যে "আমাদের উচিত চলমান মহামারীর গভীর অর্থ রয়েছে এমন কিছু বিবেচনা করার প্রলোভনকে প্রতিহত করা"।

*দ্য গার্ডিয়ান* -এর ইয়োহান কোশি লিখেছেন যে "ঝিঝেক করোনাভাইরাস মহামারীর মতো একটি বৈশ্বিক ঐতিহাসিক মুহুর্তের প্রত্যাশায় তার লেখক জীবন ব্যায় করেছেন, এটি একটি সত্যিকারের সামগ্রিক ঘটনা যা এই হেগেলীয় দার্শনিককে - যেহেতু হেগেলের দর্শন একটি টোটালাইজিং বা সামগ্রিক দর্শন - ফ্রন্টলাইনে তার দক্ষতা প্রয়োগের সুযোগ দেয়। কিন্তু আমাদের দার্শনিক মূল-কর্মীর এই প্রথম প্রচেষ্টাটি বিস্মৃতিযোগ্য।"

তথ্যসূত্র
---------

1. 1 2  Koshy, Yohann (২৩ এপ্রিল ২০২০)। "Pandemic! by Slavoj Žižek Review – The Philosopher Provides His Solution"। *The Guardian*। London। সংগ্রহের তারিখ ৫ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Horton, Richard (৩০ মে ২০২০)। "After COVID-19 – Is an 'Alternate Society' Possible?": 1682। ডিওআই:10.1016/S0140-6736(20)31241-1 অবাধে প্রবেশযোগ্য। পিএমআইডি 32473667 `|pmid=` এর মান পরীক্ষা করুন (সাহায্য)। পিএমসি 7255760 অবাধে প্রবেশযোগ্য `|pmc=` এর মান পরীক্ষা করুন (সাহায্য)।
**উইলিয়াম ম্যাকডিউগল ম্যাক অ্যান্ডারসন** (ইংরেজি: Mac Anderson; জন্ম: ৮ অক্টোবর, ১৯১৯ - মৃত্যু: ২১ ডিসেম্বর, ১৯৭৯) ওয়েস্টপোর্টে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৬ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, লেগ ব্রেক গুগলি বোলিংয়ে পারদর্শীতা দেখিয়েছেন **ম্যাক অ্যান্ডারসন**।

২৯ মার্চ, ১৯৪৬ তারিখে অস্ট্রেলিয়ার বিপক্ষে টেস্ট অভিষেক ঘটে তার। এটিই তার খেলোয়াড়ী জীবনের একমাত্র টেস্ট ছিল। খেলায় তিনি সর্বমোট পাঁচ রান তুলতে পেরেছেন।

প্রথম-শ্রেণীর ক্রিকেট
---------------------

১৯৩৮-৩৯ মৌসুম থেকে ১৯৪৯-৫০ মৌসুম পর্যন্ত ক্যান্টারবারির পক্ষে প্রথম-শ্রেণীর নিউজিল্যান্ডীয় ক্রিকেটে অংশগ্রহণ করেছেন ম্যাক অ্যান্ডারসন। এ সময় দলে তিনি ব্যাটসম্যানের ভূমিকায় অবতীর্ণ হয়েছিলেন। পাশাপাশি, মাঝে-মধ্যে দলের প্রয়োজনে লেগ স্পিন বোলিং আক্রমণ পরিচালনা করতেন।

১৯৪৫-৪৬ মৌসুমে ওতাগোর বিপক্ষে নিজস্ব সর্বোচ্চ ১৩৭ রান তুলেন। উদ্বোধনী ব্যাটসম্যান হিসেবে মাঠে নেমে দীর্ঘ ৩৯৬ মিনিট ক্রিজে অবস্থান করে এ রান সংগ্রহ করেন ম্যাক অ্যান্ডারসন। ১৯৪৮-৪৯ মৌসুমের প্লাঙ্কেট শীল্ডে স্বর্ণালী সময় অতিবাহিত করেন। তিনটি অর্ধ-শতকসহ ৭১.২৫ গড় ২৮৫ রান তুলে চমক সৃষ্টি করেন।

টেস্ট ক্রিকেট
-------------

এর অল্প কিছুদিন পর অস্ট্রেলিয়া ক্রিকেট দল নিউজিল্যান্ড সফরে আসে। ক্যান্টারবারির সদস্যরূপে সফরকারী অস্ট্রেলিয়া একাদশের বিপক্ষে ৬১ রান তুলেন। ফলশ্রুতিতে ওয়েলিংটনের ব্যাসিন রিজার্ভে অস্ট্রেলিয়ার বিপক্ষে নিজস্ব একমাত্র টেস্টে অংশগ্রহণের সুযোগ হয় তার। ঐ টেস্টে ছয়জন ব্যাটসম্যানের টেস্ট অভিষেক হলেও অ্যান্ডারসন-সহ আরও পাঁচজনের একমাত্র টেস্টরূপে গণ্য হয়। খেলায় তিনি ৪ ও ১ রান তুলতে সমর্থ হন।

প্রস্তুতিমূলক খেলায় অংশ নেন। কিন্তু, ১৯৪৯ সালে ইংল্যান্ড সফরে নিউজিল্যান্ড দলের সদস্যরূপে তাকে অন্তর্ভুক্ত করা হয়নি।

ব্যক্তিগত জীবন
--------------

ব্যক্তিগত জীবনে বিবাহিত ম্যাক অ্যান্ডারসনের সন্তান রবার্ট অ্যান্ডারসন ১৯৭০-এর দশকে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।

২১ ডিসেম্বর, ১৯৭৯ তারিখে ৬০ বছর বয়সে ক্যান্টারবারির ক্রাইস্টচার্চে ম্যাক অ্যান্ডারসনের দেহাবসান ঘটে।

তথ্যসূত্র
---------

1. ↑  Otago v Canterbury, 1945-46
2. ↑  New Zealand v Australia, Wellington, 1945-46

আরও দেখুন
---------

* প্লাঙ্কেট শীল্ড
* রবার্ট অ্যান্ডারসন
* অকল্যান্ড ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে ম্যাক অ্যান্ডারসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ম্যাক অ্যান্ডারসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**সত্যশোধক কমিউনিস্ট পার্টি** হল ভারতের মহারাষ্ট্র রাজ্যের একটি রাজনৈতিক দল। এই দলটির প্রতিষ্ঠাতা ছিলেন শরদ পাতিল। তিনি ২০০৯ সাল পর্যন্ত এই দলের সাধারণ সম্পাদক ছিলেন। দলটি গঠিত হয়েছিল কার্ল মার্ক্স, বি. আর. অম্বেডকর ও জ্যোতিরাও ফুলের রাজনৈতিক দর্শনের ভিত্তিতে।

শরদ পাতিল ছিলেন ধুলে জেলায় ভারতের কমিউনিস্ট পার্টি (মার্ক্সবাদী)-র সংগঠক। তিনি ‘মার্ক্সবাদ-ফুলে-অম্বেডকরবাদ’-এর ভিত্তিতে নিজস্ব মতাদর্শ গড়ে তীলেন এবং ১৯৭৮ সালে সিপিআই(এম) ত্যাগ করে সত্যশোধক কমিউনিস্ট পার্টি গঠন করেন। দলটির নামকরণ করা হয়েছিল ফুলের সত্যশোধক সমাজের নামানুসারে। পাতিল দলিত ও অন্যান্য অনগ্রসর শ্রেণির মধ্যে বিশেষ করে কৃষকদের নিয়ে একটি জোট গঠনের ডাক দেন। প্রতিষ্ঠার সময় এই দলের আন্দোলনের প্রধান ভিত্তিটি সীমায়িত ছিল ধুলে জেলার দু’টি মাত্র আদিবাসী-অধ্যুষিত তালুকে। কিন্তু পাতিলের বাগ্মিতার খ্যাতি সারা রাজ্যে ছড়িয়ে পড়ে এবং গ্রামাঞ্চলে শ্রেণি-বর্ণ সম্পর্কের সাধারণ বোঝাপড়ার ক্ষেত্রে বিশেষ প্রভাব বিস্তার করে। গ্রামাঞ্চলে বক্তৃতা দেওয়ার সময় তিনি ধ্রুপদি ভারতীয় সাহিত্য থেকে প্রচুর উদাহরণ তুলে ধরতেন।

১৯৮০-এর দশকের গোড়ার দিকে দলটি গণতান্ত্রিক বিপ্লব কর্মসূচির সঙ্গে ‘নারীর ক্রীতদাসত্ব সমাপন’ কর্মসূচিও যোগ করে।

২০০৯ সালের সাধারণ নির্বাচনের আগে সত্যশোধক কমিউনিস্ট পার্টি যোগ দেয় সিপিআই(এম)-নেতৃত্বাধীন বাম গণতান্ত্রিক ফ্রন্টে। ২০০৯ সালের অগস্ট মাসে মহারাষ্ট্র বিধানসভা নির্বাচন উপলক্ষ্যে মহারাষ্ট্রের রাজনৈতিক দলগুলির বৃহৎ জোট প্রজাতান্ত্রিক বাম গণতান্ত্রিক ফ্রন্ট (রিডালোস নামে জনপ্রিয়) গঠনে এই দলও অংশগ্রহণ করে।

তথ্যসূত্র
---------

1. ↑  Rege, Sharmila (২০০৬)। *Writing Caste, Writing Gender: Reading Dalit Women's Testimonios*। Zubaan। পৃষ্ঠা 7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Patil, Sharad. *Diagnosis of Left's Debacle Still Undetected*, *Mainstream* 30 July 2009
3. ↑  *Antithesis of Caste and Class - An Orthodox Marxist Hypothesis*
4. 1 2 3  Omvedt, Gail. *Reinventing Revolution: New Social Movements and the Socialist Tradition in India. Socialism and social movements*. Armonk, N.Y.: M.E. Sharpe, 1993. pp. 67-68, 95
5. ↑  Dhawale, Ashok. *What Lok Sabha Results Show  ওয়েব্যাক মেশিনে আর্কাইভকৃত ৮ আগস্ট ২০১২ তারিখে*, *People's Democracy* 10 May 2009
6. ↑  Menon, Meena. *Republican Left Democratic Front launched; to contest in Maharashtra*, *The Hindu* 25 August 2009
7. ↑  Bhupta, Malini. *Diversity in unity*, *India Today* 24 September 2009

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
**প্রিসিলা ডি অলিভিয়েরা আজেভেদো** (জন্ম: আনুমানিক ১৯৭৮) হলেন একজন ব্রাজিলীয় পুলিশ কর্মকর্তা যিনি ২০১২ সালে আন্তর্জাতিক সাহসী নারী পুরস্কার লাভ করেছিলেন।

প্রারম্ভিক জীবন
---------------

তিনি আনুমানিক ১৯৭৮ সালে জন্মগ্রহণ করেছিলেন। তিনি বেড়ে উঠেছেন ব্রাজিলের রিও ডি জেনিরোর লারঞ্জেইরাসে।

কর্মজীবন
--------

প্রিসিলা ডি অলিভিয়েরা আজেভেদো ১৯৯৮ সালে রিও ডি জেনিরো রাজ্যের সামরিক পুলিশ বিভাগে যোগদান করেন। ২০০০ সালে তিনি পুলিশ ব্যাটালিয়নে কর্মজীবন শুরু করেছিলেন।

২০০৭ সালে তিনি আক্রমণের শিকার হয়েছিলেন এবং অপহৃত হয়েছিলেন। নিজের বুদ্ধিতে তিনি অপহৃত অবস্থা থেকে মুক্তি পান এবং পরবর্তী সময়ে তিনি নিজে তার অপহরণকারীদের মাঝে তিনজনকে গ্রেফতার করেছিলেন। ২০০৮ সালে তিনি রাজ্যের প্রথম পুলিশ প্যাসিফিকেশন ইউনিটে নিযুক্ত হন। ২০১৩ সালে পুলিশ কর্মকর্তাদের এক স্থানীয় ব্যক্তির নিখোঁজ হবার ঘটনায় জড়িত থাকার খবর প্রকাশিত হলে তিনি রিও ডি জেনিরোর রোচিন্দার পুলিশ প্যাসিফিকেশন ইউনিটের প্রধান হিসেবে দায়িত্ব গ্রহণ করেছিলেন।

সম্মাননা
--------

 আন্তর্জাতিক সাহসী নারী পুরস্কার ২০১২ প্রদান অনুষ্ঠানে মিশেল ওবামা ও হিলারি ক্লিনটনের সাথে প্রিসিলা ডি অলিভিয়েরা আজেভেদো
প্রিসিলা ডি অলিভিয়েরা আজেভেদো
আন্তর্জাতিক সাহসী নারী পুরস্কার ২০১২ লাভ করেছিলেন এবং তাকে দেশটির সাপ্তাহিক পত্রিকা *ভেজা* 'নগরীর রক্ষক' বলে অভিহিত করেছিল।

তথ্যসূত্র
---------

1. 1 2 3 4  "2012 International Women of Courage Award Winners"। *state.gov*। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১২।
2. 1 2  "Meet Major Pricilla: the woman pacifying Rio's favelas ahead of the World Cup"। *Telegraph.co.uk*। ১৯ অক্টোবর ২০১৩।
3. ↑  Zhang Jingya। "Americas Now 07/28/2014 Game changer- Pricilla de oliveira Azevedo - CCTV News - CCTV.com English"। *cntv.cn*। ১৯ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৪ মে ২০১৯।
4. 1 2 3  Jonathan Watts। "Voices of Brazil: the police chief pioneer"। *the Guardian*।
5. ↑  "BBC News - Favela life: Rio's city within a city"। *BBC News*।
**প্রিয়ঙ্কর মুখার্জি** (জন্ম ২৯ মার্চ ১৯৮৫) একজন ভারতীয় ক্রিকেটার। তিনি একজন বাঁহাতি ব্যাটসম্যান এবং একজন ডানহাতি অফব্রেক বোলার যিনি বাংলার হয়ে খেলেন। তিনি উত্তরপাড়ায় জন্মগ্রহণ করেন।

২০০০-০১ মৌসুমে মুখার্জি বাংলা অনূর্ধ্ব-১৬ দলের হয়ে একটি একক খেলা খেলেছিলেন, যদিও তিনি অনূর্ধ্ব-১৯-এর জন্য দুই বছরের বেশি সময় ধরে আর কোনো ক্রিকেটে দেখা করেননি। ২০০৩-০৪ কোচবিহার ট্রফিতে তার সেরা পারফরম্যান্স তার শেষ খেলায় এসেছিল, যেখানে তিনি ম্যাচের প্রথম ইনিংসে ৫-১৭ এবং দ্বিতীয়টিতে ৪-৫৮ বোলিং করেছিলেন।

২০০৩-০৪ অনূর্ধ্ব-১৯ সীমিত ওভারের প্রতিযোগিতার শুরুতে তিনি ব্যাট হাতে এই ফর্মটি চালিয়ে যান, যদিও প্রতিযোগিতার শেষের দিকে তিনি কিছুটা বিপর্যস্ত হয়ে পড়েন। ২০০৫-০৬ সালে, মুখার্জি অনূর্ধ্ব-২২ দলের হয়ে খেলেন, মাঝেমধ্যে লোয়ার অর্ডারে পাল্টানোর ক্ষেত্রে কিছু গুরুত্বপূর্ণ ইনিংস তৈরি করেন - যার মধ্যে অধিনায়ক মনোজ তিওয়ারির সাথে ১৭৭ রানের পার্টনারশিপ - নিজে ১০১ রান করেছিলেন অপরাজিত - ত্রিপুরার বিরুদ্ধে।

২০০৭ সালে একদিনের রঞ্জি ট্রফি প্রতিযোগিতায় মুখার্জি লিস্ট এ অভিষেক করেন। পরের মৌসুমে অন্ধ্রের বিপক্ষে তার প্রথম-শ্রেণীর অভিষেক হয় - এবং বল হাতে উইকেট নেওয়া সত্ত্বেও, ব্যাট হাতে তিনি জোড়া রান করেন।

বহিঃসংযোগ
---------

* ক্রিকেট আর্কাইভে প্রিয়াঙ্কর মুখার্জি (সদস্যতা প্রয়োজনীয়)
**ব্রি ধান-৪৭** হচ্ছে লবণাক্ত সহনশীল ধানের জাত।

বাগেরহাট, খুলনা, সাতক্ষীরা জেলায় রবি মৌসুমে লবণাক্ততা বাড়তে থাকে। অত্যধিক লবণাক্ততাসহিষ্ণু ধানের জাত না থাকায় রবি মৌসুমে জমি পতিত পড়ে থাকে। এ ছাড়াও ৩/৪ ফুটের অধিক পানি ও চিংড়ি চাষের কারণে ধান চাষের সুযোগ থাকে না। ফলে ধানের উৎপাদন কমে যায়। বাংলাদেশ ধান গবেষণা ইনস্টিটিউট এর গবেষক ও বিজ্ঞানীরা গবেষণা পরিচালক ড. আব্দুস সালাম নেতৃত্বে লবণাক্ত সহনশীল জাত আবিষ্কার করেন।  যেখানে সাধারণ ধানের চারা 8ds/m লবণাক্ততা সহ্য করতে পারে না সেখানে এটি সারা জীবন 6ds/m অবস্থায় এবং এটি ১২-১৪ দিন 8ds/m লবণাক্ততা সহ্য করতে পারে। মুন্সীগঞ্জ, সাতক্ষীরা, বাগেরহাট, খুলনা ও বরিশাল জেলার বিভিন্ন অঞ্চলে এ জাতের পরীক্ষামূলক চাষাবাদা চলছে। এতে আশাতীত ফল পাওয়া যায়। ড. সালাম জানান, DFID- Petra ও IRRI প্রকল্পের মাধ্যমে এ ধান উদ্ভাবন করা হয়েছে। এ ধানের ফলন হেক্টর প্রতি ৫/৬ টন। আয়ুষ্কাল ১৫০-১৫৫ দিন এবং উচ্চতা ১০০ সেমি।

তথ্যসূত্র
---------

1. ↑  Researchers develop salinity-tolerant Boro paddy[*স্থায়ীভাবে অকার্যকর সংযোগ*]
2. ↑  "লবণাক্ততা ও জলাবদ্ধতা সহনশীল ধানের জাত"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০০৯।
**প্যান্থার** ২০১৯ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন অংশুমান প্রত্যুশ। প্রযোজনা করেছেন জিৎ। এতে শ্রেষ্ঠাংশে অভিনয় করেছেন জিৎ, শ্রদ্ধা দাস।

কাহিনী
------

মুম্বইয়ে একাধিক বোমা বিস্ফোরণের পরে সন্ত্রাসীরা তাদের দাবি মানা না হলে কলকাতা ও দিল্লিতে একই কাজ করার হুমকি দেয়। প্যানথার, দেশের সেরা RAW এজেন্ট, সন্ত্রাসবাদী সংগঠনকে রুট করার জন্য একক মিশনে যাত্রা করেছে। সে কি সফল হবে?
আজকের সময়ে সন্ত্রাসবাদ মানবজাতির বৃহত্তম শত্রুতে পরিণত হয়েছে এবং আমরা প্রায়শই তাদের অমানবিক কান্ডের শিকার হই। আমাদের মরিয়া প্রচেষ্টা সত্ত্বেও আমরা সন্ত্রাসী সংগঠনগুলিকে আমাদের ক্ষতি করতে বাধা দিতে ব্যর্থ হই। তবে এটাই কি বাস্তব - কোন বাস্তবতা যা মনে হয় তার থেকে প্রায়শই আলাদা হয় না। গল্পটি প্যান্থারের মিশনের বিশদ বিবরণ। প্যাথার মিশনে একা ছিলেন তবে দেশের প্রতি ভালবাসা তাকে কখনও একাকী হতে দেয় না। তিনি বিভিন্ন দেশে ভ্রমণ করেছেন এবং সবচেয়ে বিপজ্জনক এবং ঝুঁকিপূর্ণ পরিস্থিতির মুখোমুখি হয়েছেন, তবে অবশেষে ট্রাম্পে এসেছেন। তিনি নিশ্চিত করেন যে ভারতে আর কোনও আক্রমণ চালানো হয়নি। এবং মিশনটি যেহেতু ভারত সরকারের সম্মতি ব্যতীত একটি গোপন তদন্ত ছিল, তাই এটি সকলের থেকে গোপন ছিল। গল্পটি বিশ্বব্যাপী প্রতিটি ভারত এবং মানুষের কাছে অনুপ্রেরণার গল্পটি উপস্থাপন করবে। প্যান্থারের দৃঢ় সংকল্প, দেশের প্রতি তার ভালবাসা এবং তার নির্ভীক ব্যক্তি তাকে এই কাজটি সম্পাদনে সহায়তা করে, যা অন্য কারও পক্ষে সম্ভব হত না। এ কারণেই প্যান্থার RAW এর সেরা আন্ডারকভার এজেন্ট হিসাবে পরিচিত।

অভিনয়
------

* জিৎ - প্যান্থার
* শ্রদ্ধা দাস -জিয়া
* স্বাস্বত চ্যাটার্জী-স্পাইডার
* সৌরভ চক্রবর্তী
* শান্তিলাল মুখোপাধ্যায়-জাহাঙ্গীর
* সুদীপ মুখার্জি
* রূপাঞ্জনা মৈত্র
* কাঞ্চন মল্লিক-ঝুমঝুম
* বিশ্বরূপ বিশ্বাস
* প্রদীপ ধর

তথ্যসূত্র
---------

1. ↑  "Jeet wraps up 'Panther' shoot, pens an emotional message"। *টাইমস অফ ইন্ডিয়া*। ১২ সেপ্টেম্বর ২০১৯। সংগ্রহের তারিখ ১২ সেপ্টেম্বর ২০১৯।
**বারিমা মসজিদ** (আরবি: مسجد بريمة‎‎, বার্বার: ⵎⴻⵣⴳⵉⴷⴰ ⴱⴰⵔⵉⵎⴰ) মরক্কোর মারাক্কেশে অবস্থিত একটি মসজিদ। এটি কাসবাহ (দুর্গ) এবং শহরের রাজকীয় প্রাসাদের (দার আল-মাখজেন) সাথে সংযুক্ত। মসজিদটি অষ্টাদশ শতাব্দীর শেষদিকে অ্যালৌউত সুলতান মোহাম্মদ বিন আব্দুল্লাহ কর্তৃক নির্মিত হয়।

ইতিহাস
------

সুলতান মোহাম্মদ বিন আব্দুল্লাহ তার রাজত্বের জন্য কোন রাজধানী বেছে না নিলেও তিনি মারাক্কেশে নিজেকে অন্যান্য শহরের চেয়েও বেশি প্রতিষ্ঠিত করেছিলেন। ফলস্বরূপ, তিনি মূল কাসবাহ মসজিদ পুনরুদ্ধারসহ শহরের রাজকীয় দুর্গের (কাসবাহ ও দার আল-মাখজেন) বেশ কয়েকটি পুনঃসংস্কার ও নির্মাণ কাজ চালান। তবে জনশ্রুতি অনুযায়ী তার ছেলে মায়মুন এমন একটি মসজিদ চেয়েছিলেন যা প্রাসাদের নিকটে হবে। তাই তিনি এই মসজিদটি নির্মাণ করেন। এই মসজিদটি রাজকীয় প্রাসাদের মাঠের পূর্ব প্রান্তে ও পুরনো মিল্লার (ইহুদি কোয়ার্টার) পশ্চিম প্রান্তে, শহরের প্রবেশদ্বার "বাব বারিমা" এর নিকটে অবস্থিত। এই রাজকীয় মসজিদটি অনেকটা লাল্লা আউদা মসজিদের অনুরূপ।

স্থাপত্য
--------

অন্যান্য মরক্কোর মসজিদের তুলনায় বারিমা মসজিদের গঠন ও বিন্যাস আলাদা। মসজিদের বড় বর্গক্ষেত্রাকার শান বা প্রাঙ্গণটির দৈর্ঘ্য ৩৫ মিটার ও ক্ষেত্রফল ১,২২৫ বর্গ মিটার। এই প্রাঙ্গণ ও প্রার্থনা কক্ষের মাঝখানে একটি বারান্দা আছে যার পাশে সুলতান ও সরকারি কর্মকর্তাদের জন্য দুটি বিশ্রামাগার রয়েছে। ২৫ মিটার দৈর্ঘ্য ও ১৫ মিটার প্রস্থ বিশিষ্ট প্রার্থনা কক্ষটি প্রাঙ্গণের চেয়ে ছোট এবং মরক্কোর অন্যান্য মসজিদগুলো প্রার্থনা কক্ষের সাধারণ রূপ অনুসরণ করে না। প্রার্থনা কক্ষের কাঠের ছাদ সুন্দরভাবে সজ্জিত। মসজিদটিতে তিনটি প্রবেশপথ ছিল, যার মধ্যে কেবল উত্তরের প্রবেশপথটি প্রাসাদের বাইরের সাধারণ বাসিন্দাদের জন্য প্রবেশযোগ্য ছিল। সুলতানের নিজস্ব ব্যক্তিগত প্রবেশপথটি প্রাসাদ থেকে মসজিদের ভিতরে মিহরাবের পাশে সংযুক্ত ছিল। এর মিনারটি কেবল একটি ছোট টাওয়ার যা প্রাসাদের দেয়ালের চেয়েও নিচু (সম্ভবত প্রাসাদের সীমাবদ্ধ এলাকায় কোনও দৃশ্য এড়াতে ইচ্ছাকৃত নকশা)। প্রথমদিকে মসজিদ সংলগ্ন একটি মাদ্রাসা ও ওযুখানা ছিল, তবে বিংশ শতাব্দীর মাঝামাঝি সময়ে এগুলো ধ্বংসস্তূপে পরিণত হয়।

আরও দেখুন
---------

* মসজিদের তালিকা
* মরক্কোর মসজিদের তালিকা
* আফ্রিকার মসজিদের তালিকা
* আল ফাস মসজিদ
* ঔজদার বড় মসজিদ
* আল-কারাওইন বিশ্ববিদ্যালয়
* মেকনেস গ্র্যান্ড মসজিদ
* আল-বাঈদা মসজিদ

তথ্যসূত্র
---------

1. ↑  Wilbaux, Quentin (২০০২)। *La médina de Marrakech : formation des espaces urbains d'une ancienne capitale du Maroc*। Impr. Barnéoud)। Paris: L'Harmattan। আইএসবিএন 2-7475-2388-8। ওসিএলসি 469979008।
2. 1 2 3 4 5 6 7 8  Deverdun, Gaston (১৯৫৯)। *Marrakech: des origines à 1912.* (French ভাষায়)। Rabat: Ed. Techniques Nord-Africaines। ওসিএলসি 916802820। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  Triki, Hamid (১৯৮৬)। "Marrakech" (পিডিএফ)। সংগ্রহের তারিখ ১৪ এপ্রিল ২০২১।
4. 1 2 3  El Mghari, Mina (২০১৭)। "Tendances architecturales de la mosquée marocaine, XVIIe-XIXe siècles"। *Hespéris-Tamuda*। **52**। আইএসএসএন 0018-1005। ওসিএলসি 1201755195।
**ম্থু-স্তোব্স-র্নাম-র্গ্যাল** (তিব্বতি: མཐུ་སྟོབསརྣམ་རྒྱལ་, ওয়াইলি: *mthu stobs rnam rgyal*) তিব্বতের গ্ত্সাং-পা রাজবংশের দ্বিতীয় রাজা ছিলেন।

সংক্ষিপ্ত পরিচয়
----------------

ম্থু-স্তোব্স-র্নাম-র্গ্যাল তিব্বতের গ্ত্সাং-পা রাজবংশের প্রতিষ্ঠাতা ও প্রথম রাজা ঝিগ-শাগ-পা-ত্শে-ব্র্তান-র্দো-র্জের পুত্র ছিলেন। তাঁর রাজত্বকাল সম্বন্ধে বিশেষ কিছু জানা যায় না। ১৫৮৬ খ্রিষ্টাব্দে তিনি সাম-গ্রুব-ত্সে দুর্গের অধিপতি হিসেবে নিয়োজিত হন। তাঁর ফুন-ত্শোগ্স-র্নাম-র্গ্যাল নামক একটি পুত্রসন্তানের জন্ম হয়, যিনি পরবর্তীকালে গ্ত্সাং-পা রাজবংশের একজন শক্তিশালী শাসক হন।

তথ্যসূত্র
---------

1. ↑  Giuseppe Tucci, *Tibetan Painted Scrolls*, 1949, p. 697.
2. ↑  Tsepon W.D. Shakabpa, *Tibet. A Political History*, Yale 1967, p. 100.

|
|  |
| পূর্বসূরীঝিগ-শাগ-পা-ত্শে-ব্র্তান-র্দো-র্জে | **ম্থু-স্তোব্স-র্নাম-র্গ্যালদ্বিতীয় গ্ত্সাং-পা শাসক** | উত্তরসূরীকুন-স্পাংস-ল্হা-দ্বাং-র্দো-র্জে |
|

| * দে
* স
গ্ত্সাং-পা রাজবংশ |
| --- |
| 
* ঝিগ-শাগ-পা-ত্শে-ব্র্তান-র্দো-র্জে
* ম্থু-স্তোব্স-র্নাম-র্গ্যাল
* কুন-স্পাংস-ল্হা-দ্বাং-র্দো-র্জে
* ব্স্তান-স্রুং-দ্বাং-পো
* ফুন-ত্শোগ্স-র্নাম-র্গ্যাল
* ব্স্তান-স্ক্যোং-দ্বাং-পো

 |
**বারিসগঞ্জ রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *ডব্লিউজিজে*।

অবস্থান
-------

স্টেশন উত্তর প্রদেশের বারিসগঞ্জে অবস্থিত। এই স্টেশন থেকে পরবর্তী স্টেশন হল - নিহালগড় রেলওয়ে স্টেশন এবং পূর্ববর্তী স্টেশন হল অধনপুর রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। স্টেশনে ১ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৬ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

বারিসগঞ্জ রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3  "ডব্লিউজিজে/বারিসগঞ্জ"। সংগ্রহের তারিখ ৩০ জানুয়ারি ২০২১।

বহিঃসংযোগ
---------
**ম্যাকডনেল ডগলাস ডিসি-১০** হল ম্যাকডনেল ডগলাস কোম্পানি নির্মিত তিন ইঞ্জিন বিশিষ্ট জেট বিমান। এই বিমান মধ্য এবং লম্বা দূরত্বে সর্বোচ্চ ৩৮০ জন যাত্রী পরিবহন করতে সক্ষম। এই বিমানের অনন্য বৈশিষ্ট হল দুটি ইঞ্জিন দুই ডানায় এবং অপর ইঞ্জিনটি এর লেজে সন্নিবিষ্ট। ডিসি-১০ বিমানটি মূলত এর পূর্বসূরী ডিসি-৮ থেকে উন্নয়ন ঘটানো হয়েছে এবং লকহিড মার্টিন এল-১০১১ ট্রাইস্টারের সাথে একই বাজারে প্রতিযোগিতার উদ্দেশে এর উদ্ভব ঘটানো হয়েছে যা ডিসি-১০ এর মত একই ধরনের নকশায় তৈরী।

৩৮৬ টি বিমান ক্রেতাদের কাছে সরবরাহ করার পর ১৯৮৯ সালে এর উৎপাদন বন্ধ করে দেওয়া হয়। এই ৩৮৬ টি সরবরাহকৃত বিমানের মধ্যে ষাটটি বিমান আকাশে জ্বালানী সরবরাহের কাজে বিশেষ ভাবে নকশা করে ইউনাইটেড স্টেটস এয়ার ফোর্সের কাছে সরবরাহ করা হয়। ডিসি-১০ বিমান ফিডএক্স এক্সপ্রেস তাদের বিমান বহরে সর্বোচ্চ সংখ্যায় ব্যবহার করে আসছ।

তথ্যসূত্র
---------

1. 1 2  "DC-10 Family." ওয়েব্যাক মেশিনে আর্কাইভকৃত ১৩ ডিসেম্বর ২০১০ তারিখে *Boeing Commercial Airplanes.* Retrieved: January 4, 2011.

বহিঃসংযোগ
---------

* DC-10 page on Boeing.com
* DC-10 history on Boeing.com
* DC-10 & MD-10 page on Airliners.net
* DC-10.net web site
* Early DC-10 concept
***কিউঁ কি*** একটি বলিউডের নির্মিত সিনেমা। এই সিনেমাটি ২০০৫ সালে মুক্তি পায়। এখানে অভিনয় করেন সালমান খান, রিমি সেন, কারিনা কাপুর, ওম পুরি, জ্যাকি শ্রফ, সুনিল শেঠি সহ আরও অনেকে। সিমেনাটি পরিচালনা করেন প্রিয়দর্শন। প্রযোজনা করেন সাতিশ কৌশিক। ছবির কাহিনী পরিচালক নিজেই রচনা করেন।

### ছবির কাহিনী

ছবিতে সালমান খান 'আনন্দ' নামে একটি যুবক ছেলের চরিত্রে অভিনয় করেন। আনন্দ বিদেশে বসবাস করে। সে সেখানে একজন ভারতীও মেয়ের প্রেমে পড়ে যায়। সেই ভারতীও মেয়েটির চরিত্রে অভিনয় করেছেন রিমি সেন। মেয়েটির নাম 'মায়া'। মায়ার স্বভাব, সে প্রায়ই আনন্দকে চমকে দিতে পছন্দ করে। সে বেশ কয়েকবার আনন্দকে বিভিন্নভাবে চমকে দেওয়ার চেষ্টা করে। যেমন সে বলতো সে গাড়ি চালাতে পারে না। তখন আনন্দ তাকে গাড়ি চালানো শিখাতে চায়। মায়া গাড়িতে উঠেই দ্রুত বেগে গাড়ি চালাতে থাকে। এতে আনন্দ খুব ভয় পায়। এক সময় সে জানতে পারে এটি মায়ার স্রেফ দুষ্টুমি ছিল। একসময় তাদের বিয়ের দিন ঘনিয়ে আসে। একটি পার্টিতে মায়া বলে সে সাতার কাটতে পারে।

বহিঃসংযোগ
---------

* ইন্টারনেট মুভি ডেটাবেজে *কিউঁ কি*  উইকিউপাত্তে এটি সম্পাদনা করুন (ইংরেজি)
**সত্যকাম জাবাল** বা **সত্যকাম জাবালি** হলেন একজন বৈদিক ঋষি, যিনি প্রথমে প্রাচীন বৈদিক পাঠ, ছান্দোগ্য উপনিষদের চতুর্থ প্রপাঠক বা অধ্যায়ে আবির্ভূত হন।

কিংবদন্তি
---------

বালক হিসেবে, ব্রহ্মচারী হওয়ার জন্য, সত্যকাম তার মা জবালার কাছ থেকে তার বাবা এবং তার পরিবার সম্পর্কে খোঁজ নেন। তার মা তাকে বলে যে তিনি তার যৌবনে অনেক জায়গায় তাদের সেবায় নিবেদিত বিভিন্ন লোকের কাছে গিয়েছিলেন এবং তার বংশ সম্পর্কে জানতেন না। জ্ঞানের জন্য আগ্রহী, তিনি ঋষি হরিদ্রুমাতা গৌতমের কাছে যান, ঋষির কাছে ব্রহ্মচর্যের জন্য তাঁর আশ্রমে বসবাসের অনুমতি চান। গুরু জিজ্ঞাসা করেন, "আমার প্রিয় সন্তান, তুমি কোন পরিবার থেকে এসেছো?"। সত্যকাম উত্তর দেন যে তিনি অনিশ্চিত পিতামাতার কারণ তার মা জানতেন না বাবা কে। ঋষি ঘোষণা করেন যে ছেলেটির সততা "ব্রাহ্মণ, ব্রহ্মের জ্ঞানের প্রকৃত সন্ধানকারী" এর চিহ্ন এবং তাকে তার আশ্রমে ছাত্র হিসাবে গ্রহণ করে।

ঋষি সত্যকামকে চারশত গরু পালনের জন্য পাঠান, এবং তিনি এক হাজার গরু নিয়ে ফিরে আসেন। কিংবদন্তিতে উল্লেখ করা হয়েছে যে সেখানে সত্যকাম বায়ু, অগ্নি, আদিত্য ও প্রাণের প্রতীক ষাঁড়, আগুন, রাজহাঁস (হংস) এবং ডুবুরি পাখি (মদগু) এর সাথে কথা বলেন। সত্যকাম এই প্রাণীদের কাছ থেকে শিক্ষা লাভ করেন যে ব্রহ্মের রূপ সমস্ত মূল দিক (উত্তর, দক্ষিণ, পূর্ব, পশ্চিম), বিশ্ব-দেহ (পৃথিবী, বায়ুমণ্ডল, আকাশ ও মহাসাগর), আলোর উৎস (আগুন, সূর্য, চাঁদ, বজ্রপাত), এবং মানুষের মধ্যে (শ্বাস, চোখ, কান ও মন) বিদ্যমান। ফিরে এসে সত্যকাম ব্রহ্মের প্রকৃতি শিক্ষা লাভ করেন। তাঁর নামে একটি বৈদিক দর্শন, জাবাল উপনিষদ এর নামকরণ করা হয়েছে।

উপকোশল কমলায়ন সত্যকাম জাবালের ছাত্র ছিলেন, যার গল্প ছান্দোগ্য উপনিষদেও উপস্থাপিত হয়েছে। সত্যকাম জাবালের শিক্ষক গৌতম তাকে পাতন নাম দিয়েছেন।

তথ্যসূত্র
---------

1. 1 2  Robert Hume, Chandogya Upanishad 4.4 - 4.9, The Thirteen Principal Upanishads, Oxford University Press, pages 218-221
2. 1 2  Chandogya Upanishad with Shankara Bhashya Ganganath Jha (Translator), pages 189-198
3. 1 2  Max Muller, Chandogya Upanishad 4.4 - 4.9, The Upanishads, Part I, Oxford University Press, pages 60-64 with footnotes
4. ↑  Paul Deussen, Sixty Upanishads of the Veda, Volume 2, Motilal Banarsidass, আইএসবিএন ৯৭৮-৮১২০৮১৪৬৮৪, pages 757-758
5. ↑  Danielle Feller (২০০৪)। *Sanskrit Epics*। Motilal Banarsidass। পৃষ্ঠা 217। আইএসবিএন 978-81-208-2008-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সত্যব্রত সামশ্রমী** ( ২৮ মে, ১৮৪৬ - ১ জুন, ১৯১১) একজন বাঙালি ভাষাবিদ, সংস্কৃত পণ্ডিত ও কলকাতা বিশ্ববিদ্যালয়ে বেদ বিভাগের প্রধান অধ্যাপক ছিলেন।

প্রারম্ভিক জীবন
---------------

১৮৪৬ সাল তাঁর জন্ম হয়। তাঁর আসল নাম কালিদাস চট্টোপাধ্যায়। পিতা রামদাস চট্টোপাধ্যায় ছিলেন পটনার বিচারক। পাঁচ বছর বয়সে কাশীর সরস্বতী মঠে সংস্কৃত শিক্ষার জন্য তাকে পাঠানো হয়। দুই দশক সেখানে সংস্কৃত সাহিত্য, চতুর্বেদ, স্মৃতি, বেদান্ত, উপনিষদ, ইত্যাদি অধ্যয়নের পরে পায়ে হেঁটে সমস্ত ভারত ভ্রমণ করেন। রাজস্থানের বুন্দি রাজ্যে যাওয়ার পর তাঁর মেধা ও বেদ সংক্রান্ত পান্ডিত্যে চমৎকৃত হয়ে বুন্দিরাজ তাঁকে ‘সামশ্রমী’ উপাধি দেন।

কর্মকাণ্ড
---------

কলকাতায় আসার পরে তিনি একটি টোল চালু করেন যেখানে ছাত্রদের বিনা পয়সায় থাকাখাওয়া ও সংস্কৃত পঠন পাঠন চলত। এসময় নিজ উদ্যোগে তিনি দুটি পত্রিকা প্রকাশ ও সম্পাদনা করতেন। সংস্কৃত ভাষায় লেখা প্রত্নকম্রনন্দিনী আর বাংলা ও সংস্কৃত ভাষায় লেখা পত্রিকা ঊষা। এইসময় তার যোগাযোগ হয় জার্মান পণ্ডিত ফ্রেডরিখ ম্যাক্সমুলারের সঙ্গে। কলকাতা ফিলোলজিকাল সোসাইটির সদস্য সামশ্রমী জানতেন ফারসি, ইংরেজি ভাষাও। বেদ সংহিতা, ব্রাহ্মণ, আরণ্যক ও উপনিষদ, শ্রৌত, গৃহ ও ধৰ্ম্মসূত্র ইত্যাদির ওপর নিবন্ধ লিখেছেন রমেশচন্দ্র দত্তের সাথে। ঈশ্বরচন্দ্র বিদ্যাসাগরের সঙ্গে নিয়মিত পত্র যোগাযোগ ছিল তাঁর। বিধবা বিবাহের স্বপক্ষে থাকলেও, তিনি বহুবিবাহের সমর্থক ছিলেন। কলিকাতা ছাড়াও ভারতের নয়টি বিশ্ববিদ্যালয়ের বেদের পরীক্ষক ছিলেন তিনি। ১৯১০ সালে ভাষাচার্য ডঃ মুহম্মদ শহীদুল্লাহকে অহিন্দু হওয়ার কারণে বেদপাঠে অনুমতি দিতে চাননি সামশ্রমী। কলকাতা বিশ্ববিদ্যালয়ের এই বিতর্কিত ঘটনাটি কলিকাতা উচ্চ আদালতের নির্দেশে মীমাংসিত হয়।

তথ্যসূত্র
---------

1. ↑  সান্যাল, রামকৃষ্ণ ভট্টাচার্য। "বেদ থেকে দেখিয়েছিলেন, সমুদ্রযাত্রায় জাত যায় না"। *anandabazar.com*। সংগ্রহের তারিখ ২০২০-০৪-০৫।
2. ↑  শতরূপা চক্রবর্তী। "সামবেদ ও ভারতীয় মার্গসঙ্গীত" (পিডিএফ)। সংগ্রহের তারিখ ৫ এপ্রিল ২০২০। [*স্থায়ীভাবে অকার্যকর সংযোগ*]
3. ↑  "পাতা:সাহিত্য-সাধক-চরিতমালা পঞ্চম খণ্ড.pdf/৫৪০ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-০৪-০৫।
4. ↑  ঘোষ, শুভজ্যোতি (২০১৯-১১-২০)। "সংস্কৃত পড়াতে মুসলিম শিক্ষক নিয়োগের পর বিক্ষোভ"। *BBC News বাংলা*। সংগ্রহের তারিখ ২০২০-০৪-০৫।
5. ↑  "ভাঙতে হলে জানতে হয় - Anandabazar"। *anandabazar.com*। সংগ্রহের তারিখ ২০২০-০৪-০৫।
**প্রিয়াঙ্কা জাওয়ালকার** একজন ভারতীয় অভিনেত্রী এবং মডেল, যিনি মূলত তেলুগু চলচ্চিত্রে অভিনয় করে থাকেন। তিনি ২০১৭ সালে *কালা ওয়ারাম আয়ে* চলচ্চিত্র দিয়ে তিনি অভিনয়ে আত্মপ্রকাশ করেছিলেন।

প্রারম্ভিক এবং কর্মজীবন
-----------------------

প্রিয়াঙ্কা জাওয়ালকর ভারতের অন্ধ্রপ্রদেশের অনন্তপুরে একটি মারাঠিভাষী পরিবারে জন্মগ্রহণ করেছিলেন। অন্ধ্রপ্রদেশের অনন্তপুরের এলআরজি হাই স্কুল থেকে তিনি বিদ্যালয়-পাঠ সম্পন্ন করেছিলেন। কম্পিউটার বিজ্ঞানে স্নাতক জাওয়ালকর হায়দ্রাবাদের ন্যাশানাল ইনস্টিটিউট অব ফ্যাশন টেকনোলজি থেকে ফ্যাশন ডিজাইনিংয়ে ডিপ্লোমা অর্জন করেছিলেন। সামাজিক যোগাযোগ মাধ্যমে নিজের কয়েকটি ছবি আপলোড করার পরে জাওয়ালকরকে চলচ্চিত্রে অভিনয়ের জন্য প্রস্তাব দেওয়া হয়েছিল, ফলস্বরূপ সম্পদ ভি. কুমার পরিচালিত ২০১৩ সালের তেলুগু ভাষার চলচ্চিত্র *কালা ওয়ারাম আয়ে* দিয়ে তিনি অভিনয়ে আত্মপ্রকাশের করেছিলেন। ২০১৮ সালের নভেম্বরে তার দ্বিতীয় চলচ্চিত্র *ট্যাক্সিওয়ালা* মুক্তি পেয়েছিল, এটি পরিচালনা করেছিলেন রাহুল সঙ্কৃতায়ন।

চলচ্চিত্রের তালিকা
------------------

|  |  |
| --- | --- |
| ছুরি | এখনও মুক্তি না পাওয়া চলচ্চিত্রগুলি বোঝায় |

| বছর | চলচ্চিত্র | ভূমিকা | ভাষা |
| --- | --- | --- | --- |
| ২০১৭ | *কালা ওয়ারাম আয়ে* |  | তেলুগু |
| ২০১৮ | *ট্যাক্সিওয়ালা* | অনুশা | তেলুগু |
| ২০২১ | *থিমারুসু* | অনু | তেলুগু |
| ২০২১ | *এসআর কল্যাণমন্দাপাম* | সিন্ধু | তেলুগু |
| ২০২২ | *গমনাম* | জারা | তেলুগু |
|

তথ্যসূত্র
---------

1. ↑  Chowdhary, Y. Sunita (২০১৮-০৩-০১)। "Priyanka Jawalkar on 'Taxiwala'"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০১৮-১২-২৬।
2. ↑  Pasupuleti, AuthorPriyanka। "Priyanka Jawalkar shares about being a celebrity"। *Telangana Today* (ইংরেজি ভাষায়)। সংগ্রহের তারিখ ২০২০-০৬-২১।
3. ↑  "It's not easy for non-Telugu actors to survive in Tollywood: Taxiwaala star Priyanka Jawalkar"। *The Indian Express* (ইংরেজি ভাষায়)। ২০১৮-১১-১৫। সংগ্রহের তারিখ ২০১৮-১২-২৬।

বহিঃসংযোগ
---------


উইকিমিডিয়া কমন্সে **প্রিয়াঙ্কা জাওয়ালকর** সংক্রান্ত মিডিয়া রয়েছে।

* ইন্টারনেট মুভি ডেটাবেজে প্রিয়াঙ্কা জাওয়ালকর (ইংরেজি)
* টুইটারে প্রিয়াঙ্কা জাওয়ালকর
**বীজাপুর জেলা**, পূর্বে বীরজাপুর নামে পরিচিত, মধ্য ভারতের ছত্তিসগড় রাজ্যের একটি প্রশাসনিক জেলা। এটি ১১ ই মে, ২০০৭ সালে নির্মিত দুটি নতুন জেলার মধ্যে একটি। ২০১১ সালের জনগণনা অনুসারে, এটি নারায়ণপুরের পরে ছত্তিশগড়ের দ্বিতীয় সর্বনিম্ন জনবহুল জেলা ( ১৮ টির মধ্যে)। ২০১১ সালের জনগণনা অনুসারে এটি ভারতের দ্বিতীয় স্বল্পতম সাক্ষরতার জেলা, যার সাক্ষরতার হার মাত্র ৪১.৫৮%। 

বীজাপুর জেলার বর্তমান জেলাশাসক হলেন শ্রী রিতেশ অগ্রওয়াল (আইএএস)।

ইতিহাস
------

বীজাপুর জেলাটি আগে দান্তেওয়াড়া জেলার অন্তর্ভুক্ত ছিল । এটি বর্তমানে নকশাল ক্রিয়াকলাপের রেড করিডোরের একটি অংশ।

ভূগোল
-----

বীজাপুর জেলাটি ছত্তিশগড়ের দক্ষিণ-পশ্চিম অংশ দখল করে অবস্থিত। জেলার উত্তরে নারায়ণপুর জেলা এবং পূর্বে দান্তেওয়াড়া জেলা , দক্ষিণ-পশ্চিমে তেলেঙ্গানা রাজ্যে, পশ্চিমে মহারাষ্ট্র রাজ্য অবস্থিত। ছত্তিশগড়ের সর্বোচ্চ জলপ্রপাত নাম্বি জলধারা প্রায় ৫৪০ ফুট, বিজাপুর থেকে ৬৪ কিলোমিটার দূরে উসুরের নিকটে অবস্থিত।

জেলার অন্যতম গুরুত্বপূর্ণ ভৌগোলিক বৈশিষ্ট্য ইন্দ্রাবতী নদী জেলার দক্ষিণ অংশে প্রবাহিত। সবচেয়ে উঁচু পাহাড়টি হল বায়লাডিলা বা "বুলকের হাম্প"। এটি ইন্দ্রাবতী নদীর দক্ষিণে অবস্থিত এবং উত্তর-দক্ষিণের দিকে ঝুঁকছে।

এই জেলার ক্ষেত্রফল প্রায় ৬৫৫৫ বর্গকিমি। বিজাপুর শুর জেলার প্রশাসনিক সদর দফতর।  জেলাতে মোট ৬৭৫টি গ্রাম রয়েছে।

তথ্যসূত্র
---------

1. ↑  "Bijapur District Census 2011"। Census2011.co.in। ২০১১। সংগ্রহের তারিখ ২০১১-১০-১১।
2. ↑
3. ↑  Srivastava, Dayawanti et al (ed.) (২০১০)। *India 2010, A Reference Annual* (পিডিএফ)। Publications Division, Ministry of Information and Broadcasting, Government of Indiaand। পৃষ্ঠা 1122। আইএসবিএন 978-81-230-1617-7। ২০১০-১২-২৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০১-২১। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
4. ↑  "2 new districts formed in Chhattisgarh"। এপ্রিল ২০, ২০১০।
**প্রিয়া রাজবংশ** (৩০শে ডিসেম্বর ১৯৩৬ – ২৭শে মার্চ ২০০০; জন্মগতভাবে **ভেরা সুন্দর সিং** নামে পরিচিত) হলেন একজন ভারতীয় চলচ্চিত্র অভিনেত্রী, যিনি ১৯৭০ সালে মুক্তিপ্রাপ্ত *হির রাঞ্ঝা* এবং ১৯৭৩ সালে মুক্তিপ্রাপ্ত *হাসতে জখম*-এর মতো হিন্দি চলচ্চিত্রে অভিনয়ের মাধ্যমে অধিক পরিচিত লাভ করেছেন, যদিও তাঁর চলচ্চিত্র জীবনে তিনি মুষ্টিমেয় চলচ্চিত্রে করেছিলেন।

প্রারম্ভিক জীবন
---------------

প্রিয়া রাজবংশ ১৯৩৬ সালের ৩০শে ডিসেম্বর তারিখে তৎকালীন ব্রিটিশ ভারতের পাঞ্জাব প্রদেশের শিমলার বীর সুন্দর সিং নামে জন্মগ্রহণ করেছিলেন। তাঁর বাবা সুন্দর সিং বন বিভাগের রক্ষক ছিলেন। তিনি তাঁর ভাই, কমলজিৎ সিং (গুলু) এবং পদমজিৎ সিংয়ের সাথে শিমলায় তাঁর শৈশব অতিবাহিত করেছেন। তিনি অকল্যান্ড হাউস এবং শিমলার কনভেন্ট অফ জিমস অ্যান্ড মেরি-এ পড়াশোনা করেছিলেন, যেখানে তিনি স্কুলের অধিনায়ক ছিলেন। তিনি ১৯৫৩ সালে সিমলার সেন্ট বেডে কলেজ থেকে ইন্টারমিডিয়েট পাস করেন এবং ভার্গব মিউনিসিপাল কলেজে (বিএমসি) যোগদান করেন, উক্ত সময়ে তিনি শিমলার খ্যাতিমান গেইটি মঞ্চে বেশ কয়েকটি ইংরেজি নাটকে অভিনয় করেছিলেন।

তাঁর বাবা জাতিসংঘের কার্যালয়ে কর্মরত ছিলেন, যার ফলে স্নাতক শেষে তিনি যুক্তরাজ্যের লন্ডনে মর্যাদাপূর্ণ রয়্যাল একাডেমি অফ ড্রামাটিক আর্টে (আরএডিএ) যোগদান করেছিলেন।

পেশা
----

লন্ডনে থাকাকালীন মাত্র ২২ বছর বয়সে, লন্ডনের একজন আলোকচিত্রীর তোলা প্রিয়া রাজবংশের একটি ছবি হিন্দি চলচ্চিত্র জগতে পাঠানো হয়েছিল। রাজপুত কোটা পরিবারের অন্তর্ভুক্ত ঠাকুর রণবীর সিং নামে ডাকা সেই সময়ের একজন চলচ্চিত্র নির্মাতা তাঁর কথা জানতে পেরেছিলেন। ঠাকুর রণবীর সিং ইউল ব্রাইনার এবং উরসুলা অ্যান্ড্রেস অভিনীত জনপ্রিয় ব্রিটিশ এবং হলিউড চলচ্চিত্র লিখেছিলেন এবং তৈরি করেছিলেন এবং পিটার ও'টুল এবং রিচার্ড বার্টনের সাথে তাঁর ঘনিষ্ঠ সম্পর্ক ছিল। রণবীর সিং জনপ্রিয় অভিনেতা রণজিৎকে "জিন্দেগি কি রাহে" (জীবনের রাস্তা) নামে একটি চলচ্চিত্রে অভিনয়ের জন্য প্রথম প্রস্তাব করেছিলেন।

পরবর্তীকালে ১৯৬২ সালে, রণবীর সিং চেতন আনন্দ (দেব আনন্দ এবং বিজয় আনন্দের ভাই)-এর সাথে দেখা করেন এবং তাঁরা প্রিয়া রাজবংশকে তাঁদের চলচ্চিত্র, *হকিকত*-এ অভিনয় করার জন্য নির্বাচন করেন। এই চলচ্চিত্রটি বেশ জনপ্রিয় হয়েছিল এবং প্রায়শই এটিকে সেরা ভারতীয় যুদ্ধ বিষয়ক চলচ্চিত্রগুলোর মধ্যে অন্যতম হিসেবে গণ্য করা হয়। শীঘ্রই তিনি তাঁর পরামর্শদাতা, চেতন আনন্দের (যিনি তাঁর স্ত্রী থেকে সবে বিচ্ছিন্ন হয়েছিলেন) সাথে একটি সম্পর্কে জড়িয়ে যান। প্রিয়া চেতনের চেয়ে অনেক ছোট ছিলেন। এরপরে, তিনি কেবল চেতন আনন্দের চলচ্চিত্রে অভিনয় করেছিলেন, যেখানে তিনি গল্প থেকে শুরু করে চিত্রনাট্য, গানের কথা এবং প্রযোজনার পরবর্তী কার্যক্রম, প্রতিটি দিকের সাথেই জড়িত থাকতেন।

তথ্যসূত্র
---------

1. ↑  Feeding on Priya's memories, Gullu lives on... The Tribune, 3 August 2002.
2. ↑  Priya Rajvansh, the adored Shimlaite The Tribune, Chandigarh, 21 April 2000.
3. ↑  Glamour girls from Himachal Pradesh The Tribune, 16 March 2007.
4. ↑  S, Irfan (২৯ সেপ্টেম্বর ২০১৮)। "Guftagoo with Ranjeet : An Interview"। Rajya Sabha TV।

বহিঃসংযোগ
---------

* প্রিয়া রাজবংশ রেডিফ.কমের কথা মনে আছে
* ইন্টারনেট মুভি ডেটাবেজে প্রিয়া রাজবংশ (ইংরেজি)